Title: Finn Juhl
Description: Arkitekten og møbeldesigneren Finn Juhl (1912-89) tilhører kernen af danske designere i det, der er blevet kaldt 'dansk designs guldalder'. Hans møbler, indretninger og udstillingsdesigns blev tidligt internationalt anerkendt, og i en årrække, især i 1950'erne, var han den centrale skikkelse i skabelsen af begrebet Danish Design, som kom til at betegne både en eksportsucces, og det bidrag til den særlige udgave af modernismen inden for arkitektur, design og kunst, der blev et af det skandinaviske velfærdssamfunds markante træk. Finn Juhls møbler regnes i dag for klassikere, og star på museer verden over. Hans 'Høvdingestol' og sofaen 'Poeten' er berømte som udtryk for foreningen af det nyttige, det skønne og det særegent prægnante. Også hans eget hus i Ordrup nord for København er i dag et museum, der demonstrerer hans særlige sans for helheden af funktion, rum, genstand, farver, lys og atmosfære. Hans indretning af Formynderskabsrådets sal i FN i New York er et internationalt eksempel på den gennemførte formgivning og sans for tingenes poesi, der måske er Finn Juhls egentlige livsværk.
Subjects: Architecture, Architects, biography, Denmark, biography, Furniture designers, Architects, Chair design